เก็บตกการเงิน
กรุงศรีฯตั้งกรรมการ
4 ก.พ. 2555

กรุงศรีฯตั้งกรรมการ
คณะกรรมการธนาคารกรุงศรีอยุธยา โดยความเห็นชอบของธนาคารแห่งประเทศไทย (ธปท.) ได้มีมติแต่งตั้ง นายซาวีเอร์ ปาสกาล ดูรอง ซึ่งเป็นบุคคลที่มีความรู้ ความสามารถ และมีคุณสมบัติครบถ้วนตามที่กฎหมายกำหนด เพื่อดำรงตำแหน่งกรรมการ แทน นายเดส โอ เชร์ ซึ่งขอลาออกจากตำแหน่งกรรมการโดยมีผลตั้งแต่วันที่ 3 ก.พ.นี้ เป็นต้นไป
ออกร้านจิตรลดา
ธนาคารกรุงเทพร่วมกับร้านจิตรลดา ในมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ จัดงาน “เทิดไท้มหาราชันย์ เทิดขวัญมหาราชินี” เนื่องในโอกาสที่พระบาทสมเด็จพระเจ้าอยู่หัว ทรงเจริญพระชนมพรรษา 84 พรรษา ในวันที่ 5 ธ.ค. 2554 และสมเด็จพระนางเจ้าสิริกิติ์ พระบรมราชินีนาถ ทรงเจริญพระชนมพรรษา 80 พรรษา ในวันที่ 12 ส.ค. 2555 
ทั้งนี้เพื่อร่วมเฉลิมฉลองทั้งสองมหามงคลวโรกาสที่มีความสำคัญยิ่ง จึงร่วมกันจัดงานออกร้านจำหน่ายผลิตภัณฑ์ฝีมือ สมาชิกศิลปาชีพ ผลิตภัณฑ์งานทอ ถัก ปัก และประดิษฐ์ต่าง ๆ 
โดยเริ่มจัดงานระหว่างวันที่ 9 -10 ก.พ. 2555 เวลา 08.00–17.00 น. ณ บริเวณลานด้านหน้าอาคารสำนักงานใหญ่ ธนาคารกรุงเทพ ถนนสีลม